钦定古今图书集成/明伦汇编/官常典/第267卷 > 邓世隆
## 钦定古今图书集成/明伦汇编/官常典/第267卷 > 邓世隆

按《唐书》本传，“邓世隆者，相州人。隋大业末，王世充兄
子太戍河阳，引为宾客。秦王攻洛阳，遣书谕太，世隆
报书夸慢。洛阳平，亡命，变姓名，号隐元先生，栖白鹿
山。贞观初，召授国子主簿，与崔仁师、慕容善行、刘𫖮、
庾安礼、敬播俱为修史学士。世隆内负罪，居不聊。太
宗遣房元龄谕曰：‘尔为人作书，各忠其主耳。我为天
子，尚甘心匹夫邪！毋有后疑’！”改著作佐郎，历卫尉丞。
初，帝以武功定天下，晚始向学，多属文赋诗，天格赡
丽，意悟冲迈。十三年，世隆上疏请加集录，帝谦不许。
终著作郎。